ਸਿਰਲੇਖ: ਵਿਸ਼ਵ ਕੱਪ 2019: ਨਿਊਜ਼ੀਲੈਂਡ ਦਾ ਉਹ ਖਿਡਾਰੀ ਜਿਸਨੂੰ ਆਊਟ ਕੀਤਾ ਤਾਂ ਫਾਈਨਲ 'ਚ ਐਂਟਰੀ ਪੱਕੀ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
2019 ਕ੍ਰਿਕਟ ਵਿਸ਼ਵ ਕੱਪ ਦੇ ਪ੍ਰੰਬੰਧਨ ਦੇ ਹਿਸਾਬ ਨਾਲ ਭਾਰਤੀ ਟੀਮ ਸ਼ਾਨਦਾਰ ਨਜ਼ਰ ਆਉਂਦੀ ਹੈ ਅਤੇ ਹੁਣ ਤੱਕ ਦੇ ਪ੍ਰਦਰਸ਼ਨ ਦੇ ਲਿਹਾਜ਼ ਨਾਲ ਕਾਗਜ਼ਾਂ ਉੱਪਰ ਵੀ ਉਸ ਦਾ ਪੱਲੜਾ ਭਾਰਾ ਹੈ।

ਨਿਊਜ਼ੀਲੈਂਡ ਕੋਲ ਰੌਸ ਟੇਲਰ, ਮਾਰਟਿਨ ਗੁਟਿਲ ਅਤੇ ਟਾਮ ਲਾਥਮ ਵਰਗੇ ਅਨੁਭਵੀ ਅਤੇ ਧਮਾਕੇਦਾਰ ਬੱਲੇਬਾਜ਼ ਹਨ ਪਰ ਇਸ ਵਿਸ਼ਵ ਕੱਪ ਵਿੱਚ ਤਿੰਨਾਂ ਦਾ ਬੱਲਾ ਕਮਾਲ ਨਹੀਂ ਕਰ ਸਕਿਆ ਹੈ। ਤਿੰਨੇਂ ਆਮ ਤੌਰ ’ਤੇ ਮਿਲ ਕੇ ਜਿੰਨੀਆਂ ਦੌੜਾਂ ਬਣਾਉਂਦੇ ਹਨ ਇਸ ਵਾਰ ਉਸ ਦੇ 60 ਫੀਸਦੀ ਹੀ ਬਣਾ ਸਕੇ ਹਨ। ਇਸ ਦੀ ਭਰਪਾਈ ਵਿਲੀਅਮਸਨ ਨੇ ਕੀਤੀ ਹੈ ਅਤੇ ਟੀਮ ਲਈ 30.28 ਫੀਸਦੀ ਦੌੜਾਂ ਆਪ ਬਣਾ ਦਿੱਤੀਆਂ ਹਨ।

ਇਹ ਵੀ ਪੜ੍ਹੋ:

ਨਿਊਜ਼ੀਲੈਂਡ ਦੀ ਵਨ ਮੈਨ ਆਰਮੀ

ਹਾਲਾਂਕਿ ਵਿਸ਼ਵ ਕੱਪ ਵਿੱਚ ਭਾਰਤੀ ਟੀਮ ਦੇ ਦੌੜਾਂ ਦੀ 29 ਫੀਸਦੀ ਤੋਂ ਜ਼ਿਆਦਾ ਹਿੱਸੇਦਾਰੀ ਰੋਹਿਤ ਸ਼ਰਮਾ ਦੀ ਹੈ। ਭਾਰਤ ਲਈ ਇਤਮਿਨਾਨ ਦੀ ਗੱਲ ਇਹ ਹੈ ਕਿ ਉਸ ਦੇ ਬਾਕੀ ਬੱਲੇਬਾਜ਼ ਵੀ ਆਪਣੇ ਰੰਗ ਵਿੱਚ ਹਨ।

ਵਿਰਾਟ ਕੋਹਲੀ ਭਾਵੇਂ ਸੈਂਕੜਾ ਨਾ ਬਣਾ ਸਕੇ ਹੋਣ ਪਰ ਚੁਟਕੀ ਮਾਰਦਿਆਂ ਹੀ ਪੰਜਾਹ ਤੋਂ ਟੱਪ ਜਾਂਦੇ ਹਨ। ਸਲਾਮੀ ਬੱਲੇਬਾਜ਼ ਕੇ ਐੱਲ ਰਾਹੁਲ ਨੇ ਪਿਛਲੇ ਮੈਚ ਵਿੱਚ ਹੀ ਸੈਂਕੜਾ ਬਣਾਇਆ ਹੈ। ਮਹਿੰਦਰ ਸਿੰਘ ਧੋਨੀ ਭਾਵੇਂ ਹੌਲੀ ਖੇਡਦੇ ਹਨ ਪਰ ਉਹ ਵੀ ਅੱਠ ਮੈਚਾਂ ਵਿੱਚ 44 ਦੀ ਔਸਤ ਨਾਲ 223 ਦੌੜਾਂ ਬਣਾ ਚੁੱਕੇ ਹਨ। ਹਾਰਦਿਕ ਪਾਂਡਿਆ ਵੀ ਆਪਣੇ ਜੌਹਰ ਦਿਖਾ ਚੁੱਕੇ ਹਨ।

ਇਹੀ ਕਾਰਨ ਹੈ ਕਿ ਜੇ ਰੋਹਿਤ ਨਾ ਵੀ ਚੱਲੇ ਤਾਂ ਵੀ ਭਾਰਤ ਨੂੰ ਘਬਰਾਉਣ ਦੀ ਲੋੜ ਨਹੀਂ ।

ਬਲਕਿ ਨਿਊਜ਼ੀਲੈਂਡ ਆਪਣੇ ਬੱਲੇਬਾਜ਼ਾਂ ਦੇ ਫਾਰਮ ਉੱਪਰ ਜ਼ਰੂਰ ਚਿੰਤਾ ਹੋਵੇਗੀ। ਇਸ ਵਿਸ਼ਵ ਕੱਪ ਵਿੱਚ ਸਭ ਤੋਂ ਜ਼ਿਆਦਾ ਦੌੜਾਂ ਬਣਾਉਣ ਵਾਲੇ 15 ਬੱਲੇਬਾਜ਼ਾਂ ਵਿੱਚ ਵਿਲੀਅਮਸਨ ਨਿ੍ਊਜ਼ੀਲੈਂਡ ਦੇ ਇਕਲੌਤੇ ਖਿਡਾਰੀ ਹਨ। ਜਦਕਿ ਸਿਖਰਲੇ 15 ਬੱਲੇਬਾਜ਼ਾਂ ਵਿੱਚੋਂ 3 ਭਾਰਤੀ ਹਨ- ਰੋਹਿਤ ਸ਼ਰਮਾ, ਵਿਰਾਟ ਕੋਹਲੀ ਤੇ ਕੇ ਐੱਲ ਰਾਹੁਲ।

ਨਿਊਜ਼ੀਲੈਂਡ ਵਿਸ਼ਵ ਕੱਪ ਵਿੱਚ ਪਿਛਲੇ ਤਿੰਨੇ ਮੈਚ ਹਾਰ ਚੁੱਕਿਆ ਹੈ ਤੇ ਇਨ੍ਹਾਂ ਸਾਰਿਆਂ ਵਿੱਚ ਵਿਲੀਅਮਸਨ ਕੋਈ ਵੱਡਾ ਆਂਕੜਾ ਖੜ੍ਹਾ ਨਹੀਂ ਕਰ ਸਕੇ। ਉਨ੍ਹਾਂ ਨੇ 27, 40 ਤੇ 41 ਦੌੜਾਂ ਬਣਾਈਆਂ ਸਨ।

ਇਸ ਹਿਸਾਬ ਨਾਲ ਕਿਹਾ ਜਾ ਸਕਦਾ ਹੈ ਕਿ ਜੇ ਭਾਰਤੀ ਗੇਂਦਬਾਜ਼ ਵਿਲੀਅਮਸਨ ਨੂੰ ਜਲਦੀ ਬਾਹਰ ਭੇਜਣ ਵਿੱਚ ਕਾਮਯਾਬ ਹੋ ਗਏ ਤਾਂ ਜਿੱਤ ਸੁਖਾਲੀ ਹੋ ਜਾਵੇਗੀ।

ਇਹ ਹੋਵੇਗਾ ਕਿਵੇਂ?

ਇਹ ਭਾਰਤੀ ਟੀਮ ਲਈ ਸਭ ਤੋਂ ਅਹਿਮ ਸਵਾਲ ਹੈ। 11 ਸਾਲ ਪਹਿਲਾਂ ਅੰਡਰ-19 ਵਿਸ਼ਵ ਕੱਪ ਵਿੱਚ ਜਦੋਂ ਭਾਰਤ ਅਤੇ ਨਿਊਜ਼ੀਲੈਂਡ ਦਾ ਮੁਕਾਬਲਾ ਹੋਇਆ ਸੀ ਤਾਂ ਵਿਰਾਟ ਕੋਹਲੀ ਅਤੇ ਕੇਨ ਵਿਲੀਅਮਸਨ ਹੀ ਆਪੋ- ਆਪਣੀਆਂ ਟੀਮਾਂ ਦੇ ਕਪਤਾਨ ਸਨ।

ਉਸ ਮੈਚ ਵਿੱਚ ਆਪਣੇ ਹਰਫਨਮੌਲਾ ਪ੍ਰਦਰਸ਼ਨ ਨਾਲ ਵਿਰਾਟ ਕੋਹਲੀ ਨੇ ਟੀਮ ਨੂੰ ਜਿੱਤ ਦਿਵਾਈ ਸੀ ਅਤੇ ਕੇਨ ਦਾ ਵਿਕਟ ਵੀ ਉਨ੍ਹਾਂ ਨੇ ਹੀ ਲਿਆ ਸੀ।

ਸੈਮੀ ਫ਼ਾਈਨਲ ਮੁਕਾਬਲੇ ਤੋਂ ਪਹਿਲਾਂ ਜਦੋਂ ਪ੍ਰੈੱਸ ਕਾਨਫਰੰਸ ਵਿੱਚ ਇੱਕ ਪੱਤਰਕਾਰ ਨੇ ਉਨ੍ਹਾਂ ਨੂੰ ਇਹ ਗੱਲ ਯਾਦ ਕਰਾਈ ਤਾਂ ਉਨ੍ਹਾਂ ਕਿਹਾ, "ਕੀ ਸੱਚੀਂ ਮੈਂ ਹੀ...